เมื่อเวลา 08.30 น.วันเดียวกัน พ.ต.อ.องอาจ อินทรอารีย์ผกก.สภ.อ.บาเจาะ จ.นราธิวาส นำกำลังเข้าตรวจสอบเหตุคนร้ายลอบที่ทำการ อบต. บาเระใต้ ริมถนนสายบือเระ-จูโว หมู่ 1 ต.บาเระใต้ อ.บาเจาะ เหตุเกิดช่วงเวลา 04.30 น.วันเดียวกัน เจ้าหน้าที่พบวัตถุต้องสงสัยคล้ายระเบิดวางไว้ใต้โคนทางเข้าที่ทำการ อบต. หลังจากเก็บกู้พบว่าเป็นระเบิดปลอมที่คนร้ายนำก้อนอิฐมอญมาใส่ไว้ในกล่องกระดาษ พันด้วยเทปสายไฟสีดำ เพื่อสร้างความปั่นป่วนต่อมาเจ้าหน้าที่เข้าตรวจสอบที่ทำการ อบต. บาเระใต้ พบว่าอาคารไม้ชั้นเดียวถูกเพลิงไหม้ได้รับความเสียหายทั้งหลัง และพบคราบน้ำมันเชื้อเพลิงจำนวนหนึ่งติดอยู่ที่บริเวณฝาผนังด้านในของตัวอาคาร ส่งกลิ่นเหม็นคลุ้ง พร้อมด้วยเศษเถ้าถ่านเครื่องใช้สำนักงาน ซึ่งมีมูลค่าประมาณ 6 แสนบาทจากการสอบสวนทราบว่า ช่วงเวลา 04.30 น.มีคนร้าย 5 คน แต่งกายชุดลายพรางและสวมหมวกไหมพรมอำพรางใบหน้า พร้อมอาวุธปืนสงครามครบมือ ใช้บั้นท้ายปืนทุบกระจกประตูสำนักงาน อบต.แล้วเข้าไปใช้อาวุธปืนจี้ศีรษะของนายมะ และนายเลาะ ซึ่งเป็นยามที่อยู่เวรเฝ้าสำนักงาน ให้นอนหมอบลงกับพื้น ส่วนคนร้ายที่เหลืออีก 4 คน ใช้น้ำมันเชื้อเพลิงที่เตรียมมาในแกลลอนพลาสติกขนาด 5 ลิตร ช่วยกันราดแล้วจุดไฟเผา
ในปี พ.ต.อ.องอาจ อินทรอารีย์ผกก.สภ.อ.บาเจาะ จ.นราธิวาส มีมูลค่าประมาณเท่าไหร่ 
6 แสนบาท